Zuma sê diensleweringsbetogings nog oorblyfsels van apartheidPresident Jacob Zuma. Foto: GCIS President Jacob Zuma het Dinsdag die hoeveelheid gewelddadige diensleweringsbetogings wat hy die afgelope vyf jaar in sy amp waargeneem het, veroordeel. Hy het op ŉ vraag in die parlement reageer of hy persoonlik aandag gee aan die diensleweringsbetogings en munisipale opstande. “Ek het op talle geleenthede tydens gewelddadige betogings selfbeheersing versoek,” het Zuma in ŉ geskrewe reaksie geantwoord. “Alhoewel die Grondwet aan mense die reg gee om te betoog, moet dit binne die grense van die wet en op ŉ vreedsame manier geskied. Ek het daarop gewys dat die kultuur van gewelddadige gemeenskapbetogings aangespreek moet word. Ons moet die inwoners van die land aanspreek oor die kultuur van gewelddadige betogings wat geërf is van ons apartheid-geskiedenis. Ons was tot nou toe nie in staat om dit af te skud nie.” Zuma het gesê dat probleme nie deur geweld en woede opgelos kan word nie. Hy het ook bygevoeg dat dienslewering aan alle landburgers geprioritiseer is. In sy lang geskrewe reaksie, lys Zuma pogings en regeringsinisiatiewe wat gemik is om diensleweringagterstand uit te roei. Klik hier om meer te lees. – SAPA